[image: ]Ալագյազ համայնքի ղեկավար Ջասմ Մախմուդովի շնորհավորական ուղերձը Գիտելիքի օրվա առթիվ

Սիրելի՛ ուսուցիչներ, աշակերտներ, ծնողներ և կրթության ոլորտի հարգելի՛ ներկայացուցիչներ,
Ի սրտե շնորհավորում եմ ձեզ Գիտելիքի և դպրության օրվա, ինչպես նաև նոր ուսումնական տարվա մեկնարկի առթիվ։
Սեպտեմբերի 1-ը նոր հույսերի, նպատակների և ձեռքբերումների սկիզբ է: Այն առանձնակի հուզումնալից է մեր առաջին դասարանցիների համար, ովքեր այսօր առաջին անգամ են ոտք դնում դպրոց՝ բացելով գիտելիքների լայն հորիզոններ:
Սիրելի՛ աշակերտներ, ձեր առաջընթացն ու հաջողությունները մեր համայնքի ապագան են:
Խորին շնորհակալություն եմ հայտնում մեր սիրելի ուսուցիչներին՝ ձեր նվիրված, անմնացորդ աշխատանքի և սերունդների կրթման ու դաստիարակման պատասխանատու գործում ներդրած մեծ ավանդի համար:
Մաղթում եմ բոլորիդ խաղաղ, խանդավառությամբ ու արդյունավետ աշխատանքով լի ուսումնական տարի:

